
Др Малетић Радојка,  редовни професор статистике на Пољопривредном факултету у Земуну. Објавила је више од 200 радова у часописима са рецензијом, у зборницима радова на домаћим и међународним симпозијумим, два уџбеника (Статистика и Статистичка контрола квалитета), једну збирку задатака за студенте основних студија (три издања), једну самосталну монографију (Априорне методе класификација општина у Србији) и поглавља у бројним монографијама. Укупан број СЦИ-индексираних радова износи 16. Реализоване научне и стручне публикације према примењеној методологији статистичког подручја могу се сврстати у неколико тематских целина, што уједно представља и поља њених интересовања: регресиона и корелациона анализа, мултиваријациона анализа, математичко-статистичко моделирање факторијалних експеримената у агробизнису. Учешће у 6 пројеката (4 домаћа и 2 међународна). Од 2012 године обавља функцију Директора Института за агроекономију-Пољопривредног факултета у Земуну. 
Др Поповић Блаженка, ванредни професор на Пољопривредном факултету у Земуну за предмете из уже научне области „Менаџмент, организација и економика производње пословних система пољопривреде и прехрамбене индустрије“. До сада је објавила око 60 радова који су публиковани у домаћим и међународним часописима са рецензијом и саопштени на домаћим и међународним симпозијумима, један уџбеник и неколико поглавља у научним монографијама. Објавила је  3 СЦИ-индексирана рада и учествала у реализацији 4 пројекта финансирана од стране Министарство просвете, науке и технолошког развоја Републике Србије. 
Производни капацитети ПОРОДИЧНИХ ПОЉОПРИВРЕДНИХ ГАЗДИНСТАВА СРБИЈЕ И ЗЕМАЉА ЕУ
Апстракт
У сагледавању економских и социјалних фактора битних за развој породичних газдинстава од посебног значаја је анализа њихових производних капацитета. Пољопривреда Републике Србије, као и пољопривреда земаља у окружењу имају заједничко својство које се огледа у учешћу великог броја газдинстава са малим поседом. Поседовна структура газдинстава је један од кључних фактора ефикасности пословања пољопривреде. У условима ситносопственичке структуре,  мала величина поседа је ограничавајући фактор у примени савремених агротехничких мера. Поред биљне производње у процесу транзиције Републике Србије и сточни фонд бележи негативне резултате по хектару коришћене површине. То се рефлектује на низак ниво продуктивности пољопривредне производње, као и негативно на финансијски резултат газдинства. 
У раду је извршена компарација производних капацитета породичних газдинстава са земљама ЕУ-28, како би се на време преузеле неопходне мере и сектор аграра реформисао и структурно прилагодио захтевима ЕУ. 

КЉУЧНЕ РЕЧИ: Република Србија, ЕУ-28, пољопривредна газдинства, производни капацитети. 

PRODUCTION CAPACITY OF FAMILY FARMS IN SERBIA AND EU COUNTRIES

Abstract
The analysis of the production capacities of family farms holds an important place in an effort to perceive the economic and social factors which are important for their development. The agriculture of the Republic of Serbia and the agricultures of the countries in the region have a similar trait consisted in the participation of a large number of small estate farms. The ownership structure of family farms is one of the key factors of agricultural business efficiency. In the conditions of small-estate ownership structure, small farm area is a limiting factor in the application of contemporary agrotechnical measures. Apart from crop production, livestock fund has also had negative results per hectare of used area in the process of transition in the Republic of Serbia. It is reflected on the low level of agricultural productivity, as well as on negative financial results of the farms.

The paper provides a comparison between family farms production capacities and the EU-28 countries, in order to be able to take necessary and timely measures and to reform and structurally adjust the agrarian sector to the demands of the EU.

 Key words: Republic of Serbia, EU-28, family farms, production capacities.
Увод
Пољопривреда је без сумње огледало развијености целокупног привредног друштва. Зато је и логично да држава аграру укаже најширу подршку развојa. Неопходно је да се пољопривредницима обезбеди стабилан и предвидљив пословни амбијент, али и конкретна подршка кроз адекватне мере аграрне политике.

Најзначајнији субјекти у организовању пољопривредне производње у Србији су породична газдинства. На њима је сконцентрисан основни контингент радне снаге који опредељује укупни развој пољопривреде. Пољопривреду Србије традиционално карактерише неповољна поседовна структура, што је посебно карактеристично за породична газдинства која као најбројнији субјекти у пољопривреди доминантно опредељују њен укупни развој (опширније Živković and Dimitrijević, 2006; Munćan and Božić, 2006). Развој ових газдинстава је дуго био спутаван различитим мерама аграрне политике, између осталог и ограничавањем величине поседа (утврђивањем земљишног максимума) чија се величина мењала (1953), до коначног укидања (1992).
Циљ истраживања у раду је дефинисање стања расположивих производних капацитета породичних газдинстава у Републици Србији и земаља у окружењу, као и ЕУ-28. Истраживања у овом раду су заснована на резултатима  Пописа пољопривреде 2012 године, као и званичних података за 2010 годину EUROSTATа за ЕУ-28.
КОРИШЋЕНО ПОЉОПРИВРЕДНО ЗЕМЉИШТЕ
Пољопривредно земљиште обухвата доминантан део укупне земљишне територије Републике Србије и један од најзначајнијих природних ресурса који детерминише целокупан и посебно рурални развој. 
Земљиште као објективни услов пољопривредне производње и функционисања било ког облика пољопривредних газдинстава представља истовремено и средство и предмет за рад.  Правилно и рационално коришћење овог природног ресурса доприноси очувању постојећег и увећању будућег економског благостања популације, али и фактор заштите животне средине (опширније Јelić and Jovanović, 2009). У структури укупног коришћеног пољопривредног земљишта (3.437.423 ха) преко 82% се налази у власништву породичних газдинстава, а остали део припада правним лицима и предузетницима (Графикон 1).
[image: image1.png]3,500,000
3,000,000
2,500,000
2,000,000
1,500,000
1,000,000

500,000

c— ek 30005

KopuwheHo nosbonpuspeaHo
3em/buLTe

M YkynHo 4 MopoauyHa rasguHcTea

MosonpuspeaHa rasguHcTBa

M MpasHa Mua n npeayseTHULMN





  Извор: Попис пољопривреде Србије 2012 год, РЗС
Граф. 1.  Коришћено пољопривредно земљиште према правном статусу газдинстава у Републици Србији
Graph 1. Utilized agricultural land, according to the legal status of farms in the Republic of Serbia
Генерално пољопривредна газдинства у Републици Србији су релативно мала обзиром да је просечна величина 5,4 ха коришћеног земљишта у 2012. години, што је знатно испод просека ЕУ-28 од 14,2 ха. Илустрација на графикону 2 показује  да највећи број газдинстава (преко 76%) располаже до 5 ха коришћеног земљишта. Ова газдинства би морала бити посебан предмет интересовања аграрне политике. То су газдинства која се у оквиру сеоских домаћинстава баве различитим делатностима у виду породичног бизниса (туризам, занатске услуге, трговина и др.), а пољопривредне активности се одвијају као споредне а не примарне. Стога у таквим условима не можемо очекивати интензивну производњу, што за последицу има и низак ниво оствареног дохотка. Низак доходак пољопривредних газдинстава умањује животни стандард, не само пољопривредника већ и руралних подручја у целини (Bright еt al ,2000; Davis and Pearce, 2001). 

Ова пракса у земљама ЕУ је давно напуштена. Још од 70-их година прошлог века  у Европској заједници се укрупњавању поседа пришло плански, системски и дугорочно (Mansholt plan). Искуства развијених земаља показују да је величина поседа уско повезана са степеном развоја и потребама технологије и робне производње. Опште је мишљење, да би испољила своју максималну рентабилност, употреба савремене технологије захтева од газдинства минимално 40 ха обрадиве површине или најмање 40 крава по газдинству. Захваљујући таквом приступу у развијеним земљама поред малих и средњих породичних фарми све више се повећава број средњих и крупних комерцијалних фарми, које постепено прелазе у мултинационалне компаније (поред пољопривреде обухватају и делатности прераде пољопривредно-прехрамбених производа, али и промета истих).

    Извор: Попис пољопривреде Србије 2012 год, РЗС

Граф. 2. Газдинства према величини коришћеног пољопр. земљишта у Р. Србији 2012 год. (%)

Graph 2. The family farms by size of used agricultural land in Republic of Serbia in 2012 (%)
Највећи број газдинстава располаже до 1 ха (27,64%), као и од 2–5 ха коришћеног земљишта (28,9%). Са порастом величине коришћене површине број газдинстава нагло опада, те је учешће пољопривредних газдинстава са преко 10 ха свега 8%, док је у земљама ЕУ око 20%. У структури укупног броја пољопривредних газдинстава број газдинстава која располажу преко 100 ха коришћене површине су готово безначајна (Графикон 2). У ЕУ-28 учешће газдинстава по анализираним интервалима коришћене површине од 20 ха па навише је уједначен и креће се нешто преко 3% по интервалу (Графикон 3).

Од укупног броја пољопривредних газдинстава, 47,23% користи до два хектара пољопривредног земљишта, колико је учешће и у земљама ЕУ-28  (Граф. 3). Учешће броја пољопривредних газдинства у Србији која располажу од 2–10 ха коришћене површине је већи од удела истих у ЕУ-28 (43% Србија и 31% ЕУ). Са порастом поседовне структуре положај газдинстава у Србији је много лошији од газдинстава у земљама ЕУ-28 (Графикон 3).

   Извор: ЕУ-28: EUROSTAT (online data code: ef_kvaareg)
               Попис пољопривреде Србије 2012 год, РЗС

Граф. 3. Удео броја пољопривредних газдинстава према величини коришћеног пољопривредног земљишта (%)
Graph 3. The share of the number of agricultural farms by size of utilized agricultural land (%)
Поређењем резултата другог и трећег графикона може се закључити да у земљама ЕУ  око 3% пољопривредних газдинстава располаже са преко 50% коришћене земље (Графикон 4), што треба да буде тежња и циљ пољопривредних газдинстава у Србији. 

  Извор: ЕУ-28: EUROSTAT (online data code: ef_kvaareg)
               Попис пољопривреде Србије 2012 год, РЗС

Граф. 4. Учешће коришћеног пољопривредног земљишта у укупном броју ха (%)

Graph 4. The share of utilized agricultural land in the total hectares (%)

У Републици Србији резултати Пописа пољопривреде из 2012. године указују да преко 50% коришћеног земљишта је сконцентрисано на газдинствима величине од 2–20 ха. То се директно рефлектује и на ниске резултате нивоа производње, који су далеко испод истих у развијеним земљама ЕУ.
Негативна поседовна структура има утицај и на величину просечног газдинства. Стога просечно коришћено земљиште по газдинству у Републици Србији износи 5,4 ха, док је 14,2 ха просек ЕУ-28. Србија знатно заостаје за овим просеком, а у односу на неке земље ЕУ, попут Републике Чешке (152,4 ха), Украјине (90,4 ха), Словачке (77,5 ха) просек Републике Србије је занемарујуће мали (Графикон 5). У односу на земље бивше Југославије такође заостаје, тако је просек у Црној Гори 6,3 хектара, Хрватској 5,6 и Словенији 6,5 хектара по газдинству.  Последице оваквог односа су нижи приноси, а тиме и смањена производња основних ратарских усева. Овим се објашњава и нижа продуктивност у агропривреди. 

Извор: ЕУ-28: EUROSTAT (online data code: ef_kvaareg)
             Попис пољопривреде Србије 2012 год, РЗС

Граф. 5. Просечно коришћено пољопривредно земљиште по газдинству (ха)
Graph 5. Average utilized agriculture land per farm, (ha)
Две трећине коришћеног земљишта (73,1%) у Србији се класификује као оранице и баште, око 20% ливаде и пашњаци, на воћњаке отпада 4,8%, а винограда, окућница и осталих засада има веома мало (Графикон 6). У просеку у земљама ЕУ учешће обрадивог земљишта је нешто испод 60%, што указује да је у Србији тај удео знатно већи. Насупрот томе, удео пољопривредног земљишта које се користи као стални пашњаци и ливаде у Србији (20%) је знатно нижи од просека ЕУ-28 (око 34% у 2010. години).

Граф. 6. Структура коришћеног пољопривредног земљишта у Републици Србији

Graph 6. Structure of utilized agricultural land in the Republic of Serbia
Према обиму и структури расположивих пољопривредних површина, Србија спада у ред европских земаља са повољним земљишним ресурсима, будући да располаже са 0,7 ха пољопривредног, односно 0,45 ха ораничног земљишта по становнику. Истовремено, однос површина ораничног земљишта и сталних усева према површинама ливада и пашњака (80%:20%) је међу повољнијима у односу на друге европске земље.
Просечна површина обрадивог земљишта Србије по становнику у односу на земље у окружењу, од којих су неке већ дужи низ година у ЕУ, има значајну компаративну предност обзиром да је реч о површини знатно већој у односу на остале земље (Табела 1).
Табела 1. Просечна површина обрадивог земљишта Србије и земаља у окружењу по становнику
  Table 1. The average area of arable land in Serbia and neighbouring countries per capita
	Земља
	Просечна површина по становнику

	Србија 
	0,56

	Бугарска
	0,46

	Румунија
	0,43

	Босна и Херцеговина
	0,40

	Хрватска
	0,33

	Црна Гора
	0,30

	Македонија
	0,26


  Извор: Обрачун на основу података РЗС (2012) и FAOSTAT (2010)
Република Србија има повољне земљишне и климатске услове за производњу различитих воћних врста и грожђа. Значај ове производње огледа се у томе што омогућава боље коришћење површина на бројним локацијама и подручјима са мање повољним земљишним и климатским условима, укључујући и земљишта лошијих физичких, хемијских и других особина, као и површине са већим нагибом. Општа је оцена да су постојећи засади највећим делом екстензивни, будући да је велики део воћњака и винограда старости преко 20 година, односно у зениту експлоатационог периода. 
СТОЧНИ ФОНД
Опште је познато да сточарство представља најинтензивнију грану пољопривредне производње и има вишеструки значај, како за произвођаче тако и за потрошаче. Без обзира што је основ за развој сточарства биљна производња, сточарска производња има и повратно дејство на интензивирање биљне, као и замајац пољопривреде у целини. Ова производња представља основу повећања интензивности пољопривредне производње, а њен развој даје основу за изградњу широке палете прерађивачких капацитета. Без стабилне и развијене сточарске производње нема ни развијене пољопривреде у целини.  У Републици Србији због лоше аграрне политике, ратарска производња је фаворизована у односу на сточарство, те се с једне стране појављује вишак неких ратарских производа (нпр. кукуруза) који се усмерава ка извозу, а са друге стране сточарска производња се константно смањује. Тако је она данас на нивоу свега четвртине укупне аграрне производње (28,6%). Иначе, 50% сточарске производње у односу на укупну пољопривредну производњу је доња граница одрживости. Стопа пада у сточарству износи од два до три одсто годишње, а за обнову основног стада какво је Србија имала осамдесетих треба минимало 10 година. Изразито је неповољна ситуација у говедарству, свињарству и овчарству.
Сточарска производња у Србији је традиционално заснована на породичним пољопривредним газдинствима. Овај тип газдинстава учествује са 91,1% у укупном броју грла, мерено условним грлима стоке. Укупна популација говеда, свиња и живине смањује се у последњих неколико деценија.      

Данас Србија не може бити озбиљнији извозник у месарској индустрији, ако је број грла у односу на осамдесете смањен: у говедарству за милион грла, у производњи свиња за 2 милиона грла и у овчарској производњи безмало за милион грла.  Укупни број стоке у односу на расположиве обрадиве површине у Републици Србији је више него незадовољавајући и износи 30 условних грла на 100 ха обрадивих површина, 33 условних грла на 100 ха у централној Србији и 24 условних грла на 100 ха у Војводини, док у земљама ЕУ, овај број иде и до 98 условних грла на 100 ха. Постојећи сточни фонд  и поред овако малог броја стоке, још увек представља значајан развојни ресурс  који се може унапредити.

  Извор: www.popispoljoprivrede.stat.rs
Граф. 7. Просечан број условних грла по газдинству у Републици Србији у односу на земље у окружењу
Graph 7. Average number of livestock units per farm in Republic of Serbia compared to neighbouring countries
Говедарство је најважнија грана сточарске производње у свету, али и у Србији. Укупан број говеда у свету континуирано расте. Основни иницијатори развоја говедарске производње су: раст дохотка у земљама у развоју, раст популације и урбанизација (ФАО, 2010). Број говеда у нашој земљи пао је испод милион и износи око 908.000 грла, што је „крајње критична ситуација“. Не може се очекивати развој укупне пољопривредне делатности ако нема развоја сточарства, а развијеног сточарства нема без развијеног говедарства. Породично газдинство једино уколико има 10 и више грла говеда, може да обезбеди примарну производњу, односно тов јунади и производњу млека. Више од 60% производње у ЕУ обухватају таква мала породична газдинства.

Број свиња у свету континуирано расте. Свињарство је у Србији имало растући тренд до средине 80-их година прошлог века, када је укупан број грла свиња достигао 5,5 милиона. Након тога се бележи пад броја свиња, пре свега у региону Војводине. Бројно стање свиња је изражено већим степеном варијабилитета него што је то случај у говедарству или живинарству. Укупан број пољопривредних газдинстава која се баве производњом свиња је нешто већи од 350.000, што је двоструко више од броја пољопривредних газдинстава која се баве говедарском производњом. Преко 93% газдинстава која се баве свињарском производњом имају до девет условних грла, што указује да је и ова производња у највећој мери развијена на малим породичним газдинствима. Графикон 8. прати структуру условних грла по категоријама стоке у Р. Србији и Хрватској, као последњој земљи која се придужила ЕУ.

    Извор: EUROSTAT, pocketbooks, 2013

Граф. 8. Условна грла у Србији и Хрватској (%)

Graph 8. Livestock units in Serbia and Croatia (%)

Задњих неколико година присутна је пракса великог увоза свињског меса, врло висока цена кукуруза као основног хранива у исхрани свиња, изражене осцилације у цени товљеника што је доволо до смањења интереса пољопривредних произвођача за ову врсту сточарске производње. Један од проблема је и тај што је и даље присутна производња на некомерцијалним газдинствима, која немају адекватан ниво производње одређеног броја јефтиних товљеника уједначеног квалитета, који би покрио висок релативни удео фиксних трошкова (неефикасна искоришћеност објекта, опреме и животиња).
Посматрано на светском нивоу, живинарство бележи најбржу стопу раста међу свим гранама сточарства. Укупан број грла се годишње у просеку повећава за 3%. Живинарство у Србији је имало позитиван тренд раста све до 80-их година када је забележено 30 милиона грла. Данас тај број износи нешто преко 26 милиона грла. Релативно стабилан број грла живине у претходних неколико година резултат је неутралисања пада броја живине на газдинствима у централној Србији са порастом броја живине на газдинствима у Војводини. Тренд из овог периода упућује на закључак да се производња живине помера са југа на север Србије. Данас, у структури укупног броја условних грла Републике Србије на живинарску производњу отпада скоро 15%, док је у Хрватској тај удео знатно мањи и износи свега 5,84%.  Јасно је да велики део производње се одвија код малих - ситних произвођача који су неорганизовани, неконкурентни и они представљају произвођаче који могу врло брзо угасити али и засновати нови циклус производње. Међутим, сваки од тих малих произвођача, ни издалека није перспективан партнер за већу и организовану производњу, стабилност тржишта и евентуални извозни посао.
Прилично велика варијабилност цена, као и стални раст трошкова производње је утицало на нестабилност  у производњи свињског, живинског и говеђег меса што је довеле до већег интересовања за бављење комерцијалним овчарством и козарством. Почело је интересовање фармера за увођење савремених технолошких мера у циљу што рентабилније производње, али и побољшању генетско оплемењивање стада увођењем продуктивнијих, племенитих раса оваца првенствено намењених производњи меса. Међутим, структура и величина стада оваца у Србији је доста разнолика. Велики број оваца се узгаја за подмирење властитих потреба или овчарство представља допунску делатност, док се у мањем броју стада остварује битнија економска добит и овчарство представља главну делатност газдинства. Данас у Републици Србији укупан број оваца је изнад 1,7 милиона грла и преко 90% газдинстава има до девет условних грла оваца. Овчарска производња у Србији има дугу традицију и изражену регионалну компоненту. У структури укупног броја условних грла у Србији на овчарску производњу отпада око 8%, што је готово идентично као у Хрватској (Графикон 8). 
РАДНА СНАГА НА ПОЉОПРИВРЕДНИМ ГАЗДИНСТВИМА
Србија спада у ред транзиционих земаља са релативно високим учешћем пољопривредног у укупном становништву, те би се могло закључити да не оскудева у пољопривредној радној снази. Са друге стране, извесно је да је саморепродукција радне снаге на газдинствима у појединим подручјима Србије не само доведена у питање, него немогућа.

Имајући у виду нераскидиву везу између унапређења запослености и политике руралног развоја, може се констатовати да проблему руралног развоја до сада у нашој пракси није посвећивана довољна пажња.   Тако Bogdanov i Stojanović (2006) наводе да се тек од 2005. године улажу значајнији напори да се на овом пољу успостави одговарајућа државна политика. 
У селима Србије живи око 44% укупног становништва, те је према овом критеријуму Србија једна од најруралнијих земаља у Европи (Аnufijev аnd Dašić, 2012). У Србији данас релативно велики део становништва остварује доходак од пољопривредне активности. По учешћу пољопривреде у стварању богатства, Србија је једна од најагранијих земаља у Европи, где јој конкуренцију чине још Албанија, Молдавија и Босна и Херцеговина. 

Иако апсолутно изражена запосленост у пољопривреди бележи високе стопе смањења (у 2012. у односу на 2004. била је нижа за 56%), удео пољопривреде у укупној запослености у Србији је и даље веома висок, међу највишим у Европи, и износи око 21%. 
Табела 2. Радна снага на газдинствима по регионима Србије
Table 2. The work force on farms in the regions Serbia

	Регион
	Чланови газдинства и стално запослени на газдинству
	Просечна старост носиоца газдинства
	Годишње радне јединице
	Просек по газдинству

	
	Укупно
	породична газдинства
	правна лица и предузетници
	
	
	

	Р.  Србија
	1.442.628
	1.416.349
	26.279
	58,7
	646.283
	1,02

	Београдски регион
	76.838
	73.558
	3.280
	59,1
	34.406
	1,03

	Регион Војводине
	296.111
	278.680
	17.431
	55,5
	137.964
	0,93

	Регион Шумадије и Запад. Србије
	628.585
	625.267
	3.318
	59,8
	285.495
	1,09

	Регион Јужне и Источне Србије
	441.094
	438.844
	2.250
	60,5
	188.418
	1,00


Извор: Попис пољопривреде 2012 године, РЗС


Подаци последњег Пописа пољопривреде показују да највећи број пољопривредних газдинстава (69%) има до два члана газдинства или запосленог који обављају пољопривредну активност. Такође, у току 2011/12 године у пољопривредну производњу уложено је 646.283 годишње радне јединице, од чега чак 96% од стране породичних газдинстава (618.054). Удео појединих категорија ангажоване радне снаге на газдинствима у укупном броју годишњих радних јединица у пољопривреди износи: 44% од стране носилаца газдинстава, 47% од стране чланова породице и рођака носиоца, 4% од стране стално запослених на газдинствима и 5% сезонске радне снаге и лица ангажованих на уговор.
Производња у пољопривреди Србије је екстензивна, нашта указује велики утрошак радних јединица на нивоу газдинства (1 ГРЈ). У поређењу са земљама у окружењу та потрошња је знатно већа, тако у односу на Румунију два пута већа (0,5 ГРЈ), у односу на просек ЕУ-28 (0,8 ГРЈ) такође знатно већа. Може се рећи да је само у Црној Гори нешто већи број годишњих радних јединица по газдинству у односу на Србију (Графикон 9). То указује на потребу интензивирања пољопривредне производње у свим својим сегментима.

               Извор: www.popispoljoprivrede.stat.rs
Граф. 9. Просечан број годишњих радних јединица (ГРЈ) по газдинству у Републици Србији у односу на земље у окружењу
Graph 9. The average number of annual work units (AWU) per farm in Serbia compared with neighbouring countries
ЗАКЉУЧАК
На основу резултата Пописа пољопривреде 2012. године може се рећи да породично газдинство као социолошко-производно-економска јединица пољопривреде Србије има следећа својства:

· Структура газдинстава према величини поседа у Републици Србији указује на доминацију малих газдинстава са мало коришћеног земљишта, што се рефлектује на ефикасност њиховог пословања;

· У структури укупног коришћеног пољопривредног земљишта преко 80% се налази у власништву породичних газдинстава, а остали део припада правним лицима и предузетницима;

· Највећи број газдинстава (преко 76%) располаже до 5 ха коришћеног земљишта;

· Просечна величина коришћеног земљиште по газдинству је 5,4 ха, што је знатно мање у односу на просек ЕУ-28 (14,2 ха);

· Према обиму и структури расположивих пољопривредних површина, Србија спада у ред европских земаља са повољним земљишним ресурсима, будући да располаже са 0,7 ха пољопривредног, односно 0,45 ха ораничног земљишта по становнику. Истовремено, однос површина ораничног земљишта и сталних усева према површинама ливада и пашњака (71% : 29%) је међу повољнијима у односу на друге европске земље;

· Удео вредности производње сточарства у укупној вредности пољопривредне производње знатно је мањи него код већине земаља ЕУ-28. На такав закључак упућује и однос укупног броја домаћих животиња, мерен условним грлима и укупне пољопривредне површине; 

· Породична газдинства, у период између два последња Пописа, карактерише и значајно смањење сточног фонда, и то свих врста стоке. Питање повећања сточног фонда и побољшање расног састава  добија на актуелности у процесу придружења Републике Србије ЕУ, те се овом проблему мора посветити знатно већа пажња; 

· Највећи број пољопривредних газдинстава (69%) има до два члана или запосленог који обављају пољопривредну активност.
Имајући све то у виду може се рећи да за даљи развој породичних газдинстава и побољшање њихове укупне структуре потребна је стратегија са јасно дефинисаном политиком за сваки тип породичног газдинства. Неповољна аграрна структура је један од најтежих проблема српске пољопривреде, јер се на уситњеним поседима производња нерационална и нератибилна. Због тога је укрупњавање поседа један од приоритетних задатака нове аграрне и руралне политике. 
Сем тога, битан правац будућег развоја пољопривреде и прехрамбене индустрије је оптимално коришћење и очување расположивих ресурса и капацитета, изградња нових, повећање обима пољопривредне производње, измене производне структуре у корист интензивних видова производње намењених извозу, и производња висококвалитетних и пре свега здравих производа.

Деловање у складу са економским законитостима, коришћење позитивних искустава развијених земаља, уз уважавање науке и струке – пут је који нема алтернативе.

Summary
The agrarian policy of a country, without a doubt, is part of general economic policy and represents a conscious, premeditated and fact-based group of measures and activities aimed at achieving certain objectives in the field of agriculture. In this sense, it is advisable to draw a parallel in activities that Serbia has taken, or intends to take in order to be closer in many indicators to the level of development of agriculture of the EU countries (see more Bogdanov, 2015, p. 3).

In the transition period, many countries in our region have opted for the European concept of agriculture, which is based on family farms, with a strong orientation to rural development and overcoming of their structural limitations (Maletić, Ceranić and Popović, 2011). Serbia should also adopt this aim and direction. Consequently, each country must define the framework of political and institutional changes that contribute to the efficient development of the agricultural sector and the welfare of the inhabitants of rural areas.

Agriculture of the Republic of Serbia needs to, as soon as possible, increase its competitiveness by adopting new knowledge and technologies, as well as by investing in capacity expansion and modernization of equipment for the operation. It is necessary to work on finding new markets, adapt to the rules and standards of the European Union and the World Trade Organization. Therefore it is necessary, through the support of the government, to accelerate and adapt the processes of restructuring in agriculture.

In order to gain insight into the productive potential and comparative advantages of each territory as a prerequisite for rational use of available resources, the condition of basic production capacities in agriculture in the Republic of Serbia is presented in the study, based on the last Census (2012), in respect to the same in EU countries.

Consequently it must first be ascertained that the most important operators in organizing agricultural production in many countries in the region, also in Serbia, are family farms. The main contingent of workforce that determines the overall development of agriculture is concentrated on family farms. However, the majority of family farms (69%) in Serbia have one to two members of the farm or staff who are engaged in agricultural activity, which is not sufficient for conducting intensive production. In the Republic of Serbia there are 631.552 agricultural farms accounting for 3.437.423 hectares of utilized agricultural land or 5.4 ha per farm. While in the European Union with its 28 members, a total of 12.2 million agricultural farms dispose with 174.1 million hectares of agricultural area used or 14.2 ha per farm. And in other major agricultural indicators Serbia has a significantly weaker position (Table 3), which must be seriously addressed in the process of restructuring of agriculture.

Table 3. The structure of basic agricultural indicator

	Indicators
	Serbia
	ЕU-28
	Serbia/EU-28

ratio (%)

	Number of agricultural farms
	631.552
	12.248.000
	5,16

	Used agricultural land surface (ha)
	3.437.423
	174.115.600
	1,97

	Average used agricultural land per farm, ha 
	5,4
	14,2
	-

	Livestock units
	2.019.889
	135.212.300
	1,49

	Number of full time employees on the family farm 
	618.054,5
	24.960.570
	2,48


Source: ЕU-28: EUROSTAT (online data code: ef_kvaareg )

Agricultural Census in Serbia 2012, Statistical Office of the Republic of Serbia, RZS
 Извор: Попис пољопривреде 2012, РЗС

